**Zapisnik**

5. sjednice Upravnog vijeća TM

održane dana 11. rujna 2013. godine s početkom u 11 sati

u prostorijama Tiflološkog muzeja

Sjednici su nazočni:

Sanja Frajtag, prof., Hrvatska knjižnica za slijepe

Nevenka Ćosić, prof., Tiflološki muzej

Nina Sivec, dipl. def., Tiflološki muzej

Vladimir Crnković, prof., Hrvatski muzej naivne umjetnosti

Ravnateljica Muzeja: Željka Bosnar Salihagić

Sjednici nije nazočan:

Prof.dr.sc. Miroslav Prstačić, Edukacijsko-rehabilitacijski fakultet

Sanja Frajtag, predsjednica Upravnog vijeća otvara sjednicu i predlaže sljedeći

DNEVNI RED

1. Usvajanje zapisnika 4. sjednice Upravnog vijeća Tiflološkog muzeja
2. Prijedlog programa rada Tiflološkog muzeja za 2014. godinu
3. Razno

Ad.1. Članovi Upravnog vijeća jednoglasno usvajaju Zapisnik 4. Sjednice Upravnog vijeća Tiflološkog muzeja.

Ad.2. Ravnateljica obrazlaže Prijedlog programa rada po točkama kako slijede.

Na početku napominje kako je Zbirka predmeta razdvojena na Zbirku predmeta specijalne edukacije i rehabilitacije i Zbirku tiskovina na reljefnim pismima. Navodi kako je za navedene zbirke stiglo rješenje o upisu u Registar muzeja i galerija zbog utvrđivanja svojstva kulturnog dobra te da se predlaže rad na zbirkama kako je navedeno u točkama 1.1.1. i 1.1.2. Prijedloga programa rada za 2014. godinu.

Napominje kako uz sve predviđene navedene poslove Muzej posebni naglasak u svojim projektima stavlja na prilagodbu invalidnim osobama. To se prije svega odnosi na posebne programe, izložbe. Predviđena je izložba iz ciklusa Taktilne galerije pod nazivom *Mala plastika Damira Mataušića* čiji su radovi osobito primjereni za taktilnu percepciju.

Također se planira izložba *Labirint višedimenzionalnog prostora*, Marka Pogačnika, konceptualnog umjetnika, koji na osobit način prezentira iskustvo prostornih dimenzija koje prerastaju uobičajeni materijalizirani horizont prostora i vremena.

Izložbom iz fundusa, *Dodirni i nauči,* javnosti će se predstavit Donacija Wagner koju čine nastavna učila i pomagala za fiziku i matematiku autora prof. Eugena Wagnera.

Tiflološki muzej nastavlja tradiciju djelovanja na području tolerancije prema različitostima pa je u tom smislu predviđen program za Noć muzeja 2014. koji ima zadatak upoznati zajednicu s LGBT osobama.

Ravnateljica nadalje iznosi ostale prijedloge iz programa i osvrće se na predviđenu izdavačku djelatnost. Naglašava kako se radi na pripremi za izradu Kataloga fundusa te kako se planira izdati publikacija, monografija o knjizi dojmova, pod nazivom Pogled posjetitelja.

Nakon obrazloženja prijedloga programa rada Vladimir Crnković postavlja pitanje „kako mislimo da ćemo dobiti 200 000 kn“, misleći pri tome na samo dio posebnih programa. On smatra kako su programi TM prilično ambiciozni u odnosu na troškove. Ravnateljica mu odgovara da je izložbena djelatnost jedna od važnijih u našem poslu i da je ne smijemo zapostaviti, a o realizaciji svega ionako će se odlučivati prema mogućnostima koje dozvoljava trenutačna situacija.

Ravnateljica napominje kako je u programom investicijskog održavanja, koji se odnosi na ugradnju dizala, Ministarstvo kulture već sudjelovalo s određenim iznosom te da će se projekt financirati kao i do sada u etapama.

Nakon kratke diskusije članovi Upravnog vijeća donose

ODLUKU

kojom se prihvaća Prijedlog programa rada za 2014. godinu.

Ad.3. Pod točkom Razno nije bilo diskusije.

Sjednica Upravnog vijeća završila je u 12:20 sati.

Zapisničarka: Predsjednica Upravnog vijeća:

Nina Sivec Sanja Frajtag